Timneha papago

La Timneha papago () konata ankaŭ kiel Timneha griza papago, estas specio el la familio de la papagedoj, kiu vivas en Okcidenta Afriko. Iam klasita kiel subspecio de la griza papago Psittacus erithacus timneh, ĝi estas nun konsiderata plena specio Psittacus timneh.

Taksonomio
La Timneha papago estis formale priskribita en 1844 fare de la brita zoologo kaj kolektisto Louis Fraser. Li stampis la duvortan nomon Psittacus timneh kaj specifis la tipan lokon kiel "Timneha lando, Sieraleono". La Temne aŭ Timneh estas etna grupo kiu troviĝas ĉefe en la Norda Provinco de Sieraleono. La Timneha papago estis iam klasita kiel subspecio de la griza papago, sed ĝi estas nun traktita kiel aparta specio surbaze de la rezultoj de genetika kaj morfologia studo publikigita en 2007.

Oni agnoskis du subspeciojn:
 P. t. timneh Fraser, 1844 – suda Gvineo ĝis Sieraleono, Liberio, Malio kaj okcidenta Eburbordo
 Principea griza papago (P. t. princeps) Alexander, 1909 – Principeo, insulo ĉe la okcidenta marbordo de Afriko

La Clements Checklist klasigas la Principean grizan papagon kiel subspecio de la griza papago anstataŭe.

Aspekto
Estante ĝis 28–33 centimetrojn longa kaj pezante 275–375 gramojn, la Timneha estas mezgranda papago. Ĝia plumaro estas ĉefe makulhava griza, kun blanka vizaĝmasko kaj palflavaj okuloj. Kompare kun la sola alia agnoskita Psittacus-specio, nome la griza papago (P. erithacus), la Timneha estas pli malgranda kaj pli malhela, kun obtuza, malhelbruna (anstataŭ karmezina) vosto kaj kornokolora makulo sur la supra mandiblo.BirdLife International. (2012). Species factsheet: Psittacus timneh. Elŝutita el http://www.birdlife.org en 2012-06-27. Kiel la griza papago, la Timneh-papago estas inteligenta kaj lerta imitulo.
 La Timneh-papago povas esti malpli nervoza kaj pli ekstroverta ĉe homoj, kaj povas lerni paroli en pli juna aĝo ol la griza papago.

Distribuado kaj habitato
La Timneh-papago estas endemia en la okcidentaj partoj de la humidaj supragvineaj arbaroj kaj limaj savanoj de Okcidenta Afriko de Gvineo Bisaŭa, Sieraleono kaj suda Malio orienten ĝis almenaŭ 70 km oriente de la rivero Bandama en Eburbordo. Ne ekzistas natura teritorio koincida kun tiu de la griza papago, kvankam, ĉar ambaŭ taksonoj estas oftaj en birdobredado, fuĝoj povas okazi kaj hibridiĝo inter grizaj kaj Timneh-papagoj estis observita en kaptiteco. La birdoj tipe vivas en densaj arbaroj, sed ankaŭ videblas ĉe arbaraj randoj kaj en maldensejoj, en galeriaj arbaroj laŭlonge de akvovojoj, savanaj arbaroj kaj manglejoj. Kvankam ili foje troviĝas en kultivataj areoj kaj ĝardenoj, ne estas klare ĉu ĉi tiuj vivejoj enhavas mem-subtenajn populaciojn; la birdoj povas fari laŭsezonajn movojn el la plej sekaj partoj de sia teritorio dum la seka sezono.

 Referencoj 

 Eksteraj ligiloj 

 Araproject






Kategorio:Papagoformaj
Kategorio:Papagoj
Kategorio:Birdoj de Afriko